CELEX: 62003TJ0327
Language: fi
Date: 2007-07-11 00:00:00
Title: Yhteisöjen ensimmäisen oikeusasteen tuomioistuimen (toinen jaosto) tuomio 11 päivänä heinäkuuta 2007.#Stichting Al-Aqsa vastaan Euroopan unionin neuvosto.#Yhteinen ulko- ja turvallisuuspolitiikka - Tiettyihin henkilöihin ja yhteisöihin kohdistuvat erityiset rajoittavat toimenpiteet terrorismin torjumiseksi - Varojen jäädyttäminen - Kumoamiskanne - Perustelut.#Asia T-327/03.

Yhteisöjen ensimmäisen oikeusasteen tuomioistuimen tuomio (toinen jaosto) 11.7.2007 – Al-Aqsa vastaan neuvosto
      (asia T-327/03)
      Yhteinen ulko- ja turvallisuuspolitiikka – Tiettyihin henkilöihin ja yhteisöihin kohdistuvat erityiset rajoittavat toimenpiteet terrorismin torjumiseksi – Varojen jäädyttäminen – Kumoamiskanne – Perustelut
      1.                     Oikeudenkäyntimenettely – Riidanalaisen päätöksen korvaaminen toisella päätöksellä oikeudenkäynnin aikana (ks. 33–36 kohta)
      2.                     Toimielinten säädökset, päätökset ja muut toimet – Perustelut – Perusteluvelvollisuuden laajuus (EY 253 artikla; neuvoston
            asetus N:o 2580/2001; neuvoston yhteisen kannan 2001/931 1 artiklan 4 ja 6 kohta) (ks. 53–55 ja 56–58 kohta)
      3.                     Toimielinten säädökset, päätökset ja muut toimet – Perustelut – Perusteluvelvollisuus – Puutteellisia perusteluja ei voida
            korjata oikeudenkäyntimenettelyn aikana (EY 253 artikla) (ks. 65 kohta)
      Aihe 
      
         
               Vaatimus yhtäältä tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin
                  torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/974/EY kumoamisesta
                  27.6.2003 tehdyn neuvoston päätöksen 2003/480/EY (EUVL L 160, s. 81) ja toisaalta asetuksen N:o 2580/2001 2 artiklan 3 kohdan
                  täytäntöönpanosta ja päätöksen 2003/480 kumoamisesta 12.9.2003 tehdyn neuvoston päätöksen 2003/646/EY (EUVL L 229, s. 22)
                  osittaiseksi kumoamiseksi
               
            Ratkaisu 
      
         
                  1)
               
               
                  
               
               
                  	Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun
                     asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/930/EY kumoamisesta 29.5.2006 tehty neuvoston
                     päätös 2006/379/EY kumotaan siltä osin kuin se koskee Stichting Al-Aqsaa.
                  
               
            
         
                  2)
               
               
                  
               
               
                  	Lausunnon antaminen raukeaa vaatimuksesta, joka koskee 27.12.2001 annetun neuvoston asetuksen N:o 2580/2001 toteamista laittomaksi
                     EY 241 artiklan nojalla.
                  
               
            
         
                  3)
               
               
                  
               
               
                  	Neuvosto velvoitetaan vastaamaan omien oikeudenkäyntikulujensa lisäksi Stichting Al-Aqsan oikeudenkäyntikuluista.
               
            
         
                  4)
               
               
                  
               
               
                  	Alankomaiden kuningaskunta vastaa omista oikeudenkäyntikuluistaan.